ការសំភាសន៏របស់អ៊ុំប្រុស​ ជិក​ ជន់

ក ៖ អ្នកសំភាសន៏មានឈ្មោះថាកញ្ញា អ៊ុំ កន្និកា , ខ ៖ អ្នកដែលត្រូវគេសំភាសន៏មានឈ្មោះថា អ៊ុំប្រុស​ ជិក​ ជន់

 ចា៎ហើយអ៊ិមជាដំបូងក៏សូមថ្លែងអំណរគុណដល់អ៊ុំប្រុសដែលអ៊ុំប្រុសបានអឺកអនុញ្ញាតអោយក្មួយដើម្បីអោយក្មួយអាចធ្វើការសំភាសន៍អ៊ុំទាក់ទងទៅនិងខ្សែជីវិតក៏ដូចជាទាក់ទងទៅនិងបងពិសោធន៍ល្អៗដែលអ៊ុំមាននៅក្នុងឆាកជីវិតរបស់អ៊ុំអ៊ឺក៏ដូចជាសំភាសន៍ទាក់ទងទៅនិងជីវប្រវត្តិផ្ទាល់ខ្លួនរបស់អ៊ុំផងដែរហើយការសំភាសន៍មួយនេះគឺធ្វើឡើងដោយសាលាសកលវិទ្យាល័យ​ BYU (ប៊ីវ៉ាយយ៉ូ)​ ដោយសារតែសកលវិទ្យាល័យរបស់យើងមានបំណងចង់ថែរក្សាទុកនូវជីវប្រវត្តិរបស់អ៊ុំប្រុសដើម្បីទុកសំរាប់កូនចៅរបស់អ៊ុំប្រុសជំនាន់ក្រោយក៏ដូចជាកូនចៅឯទៀតដែលថាគាត់មិនបានកើតមកជំនាន់អ៊ុំគាត់អាចដឹងអំពីថាតើអ៊ុំធ្លាប់ឆ្លងកាត់និងធ្វើនូវរឿងរ៉ាវអ្វីខ្លះនិងមានទុកលំបាកអ្វីខ្លះនៅក្នុងជីវិតរបស់អ៊ុំផងដែរហើយបន្ទាប់ពីការបញ្ចប់នូវការថតសំភាសន៍មួយនេះពួកយើងក៏សុំការអនុញ្ញាតពីអ៊ុំដើម្បីដាក់សំលេងរបស់អ៊ុំនិងចូលទៅក្នុងគេហទំព័ររបស់សាលាយើងដើម្បីអោយកូនចៅគេបានស្តាប់លឺអ៊ឺណាស់អ៊ុំដែលមានឈ្មោះថា​ www.cambodia.noralhistory@by.edu ផងដែរហើយខ្ញុំជាអ្នកសំភាសន៍មានឈ្មោះថា​ អ៊ុំ​ កន្និកា​ ហើយកាលបរិច្ឆេគគឺនៅថ្ងៃទី19​ ខែមីនា​ ឆ្នា2018​ ហើយទីកន្លែងគឺនៅភូមិវាល​ ឃុំច្រៀវ​ ស្រុកសៀមរាប​ ខេត្តសៀមរាបផងដែរ​ ហើយយើងនិងទៅជួបគាត់ទាំងអស់គ្នា!

ក៖​ ជំរាបសួរអ៊ុំប្រុស!

ខ៖​ បាទលើកដៃថ្វាយព្រះ!

ក៖​ តើអឺកអ៊ុំប្រុសមានឈ្មោះអ្វីដែរអ៊ុំ?

ខ៖​ ក្នុងសំបុត្រកំណើតគេហៅ​ ជិក​ ជន់!

ក៖​ ជិក​ ជាន់?

ខ៖​ ជិក​ ជន់សព្វថ្ងៃគេហៅអេៗ

ក៖​ អ៎អ៊ុំមានឈ្មោះហៅក្រៅដែលណោះអ៊ុំ?

ខ៖​ បាទ!

ក៖​ ដូចជាគេហៅអេហើយអេនិងជាឈ្មោះហៅក្រៅ?

ខ៖​ បាទឈ្មោះហៅក្រៅហើយទៅក៏ជាប់ទាំងអស់គ្នាទៅមួយក៏អេរួចក៏អេទាំងអស់គ្នាទៅ(សើច)

ក៖​ អេៗពេញនិងហើយអ៊ុំ(សើច)ចា៎ចុះដូចជាឈ្មោះកាលពីនៅក្មេងវិញថាធ្លាប់មានរហ័សនាមអីដែលគេធ្លាប់ហៅអ៊ុំប្រុសកាលពីនៅក្មេងទេ?

ខ៖​ អឺកកាលពីនៅក្មេងបើនេះខ្លះគេហៅជន់​ ខ្លះគេហៅ​ មុំ​ ខ្លះហៅអេទៅហៅខ្ញុំពេញតែវាលនេះឯងឈ្មោះនោះដល់យូរៗទៅគេហៅអេទៅក៏ជាប់ដល់ឥលូវដល់ក្មេងសាក្រោយដែលវាលឺគេហៅអញ្ចឹងទៅក៏តាមគ្នាទៅវាចាំតៗគ្នាទៅ

ក៖​ ល្បីបណ្តោយអ៊ុំ(សើច)ឈ្មោះគេហៅលេងសោះស្គាល់មួយភូមិបណ្តោយ

ខ៖​ (សើច)និងអ្ហើយ។

ក៖​ ចុះដូចជាឈ្មោះផ្ទាល់របស់អ៊ុំតើអ៊ុំគិតថាម្តាយឪពុកអ៊ុំអ្នកដាក់អោយឬក៏យាយតាអ្នកដាក់អោយដែរ?

ខ៖​ ពីឪពុកម្តាយគាត់អ្នកដាក់នាមត្រកូលម៉ោអោយវាប្រកបដូចថាលោកពុកឈ្មោះជិកអញ្ចេះដាក់កូនម៉ោជន់ទៅណាស់

ក៖​ អ៎ចា៎!

ខ៖​ ដល់អាសំបុត្រកំណើតនោះគេមិនសូវហៅគេហៅក្រៅឯងគេរាយណ៍ការណ៍ថាឯងប៉ិនយំអែៗវាល់ល្ងាចគេហៅអេៗវាស់ល្ងាចទៅ(សើច)

ក៖​ (សើច)អេវាល់ល្ងាចទៅចុះដូចជាអាយុរបស់លោកពូវិញតើលោកពូមានអាយុប៉ុន្មានហើយលោកពូ?

ខ៖​ សព្វថ្ងៃនេះ?

ក៖​ ចា៎!

ខ៖​ សព្វថ្ងៃនេះអាយុហាសិបប្រាំបីហើយ

ក៖​ អូហាសិបប្រាំបីតែមើលទៅលោកពូដូចមាំមែនទែនប្រហែលអត់សូវបានដូចជាទទួលរងនូវជាតិគីមីច្រើនអញ្ចឹងទៅសុខភាពមាំទាំតាមនិងដែរ។

ខ៖​ (សើច)អូបើនិយាយរឿងជាតិគីមីនោះពូបើពីសម័យពុលពតវិញរាប់មិនអស់តែម្តងព្រោះយើងហូបនោះច្រើនណាស់ដើមចេកដើមព្រលិតដើមក្ទួយច្រាច់ស្តុយសព្វមុខអោយតែហូបកើតអោយតែរស់

ក៖​ អោយតែអត់ពុលណោះអ៊ុំណោះហូបទាំងអស់!

ខ៖​ អោយតែអត់ពុលហូបទាំងអស់ហូបតាំងពីគល់ចេកដើមល្ហុងស៊ីទាំងអស់អោយតែគេដាក់អោយស៊ីដុតឈូកនេះក៏ស៊ីដែរ

ក៖​ អូចា៎!

ខ៖​ នេះអាដើមឈូកនេះគេកាប់ចិញ្ច្រាំយកទៅបបរអោយយើងទុកតាំងអាបន្លានេះឯងណាយើងស៊ីតែជជ្ចក់ៗទៅគេចោលកាកវាទៅណាស់(សើច)

ក៖​ ជំនាន់មុនធ្វើម្ហូបប្លែកៗអោយយើងហូបដល់ហើយអ៊ុំ!

ខ៖​ និងហើយប្លែកៗចុះសម័យដែលគេជំលៀសចេញទៅយើងក្រសម័យនោះបានជាស៊ីដើមចេកស៊ីគល់ហើយស៊ីដើមស៊ីនោះថាវាសព្វមុខហើយសម័យពុលពតនោះធ្វើមិចអោយតែរស់

ក៖​ តែបើយោងតាមដឹងណា៎អ៊ុំថាគេធ្វើស្រែម្តងៗបានស្រូវច្រើនតៅអឺណាស់អ៊ុំ

ខ៖​ អូស្រែមនុស្សធ្វើគ្មានពេលឈប់ទេទាំងប្រាំងទាំងវស្សា

ក៖​ អូចា៎!

ខ៖​ ធ្វើគ្មានពេលឈប់ទេចល័តធ្វើម៉ងប៉ុន្តែដល់ពេលបានស្រូវបានបបររយៈពេលដូចជាប្រហែលមួយខែឬកន្លះខែវាចាប់ផ្តើមបបរលាយស្តុយអ៊យសព្វមុខទៀតអ្ហើយ

ក៖​ ចា៎ចុះហេតុអ្វីដូចបានស្រូវច្រើនដែលតែអត់ចែកប្រជាជនហូបណោះអ៊ុំណោះ?

ខ៖​ ទេគេរវល់ដឹកទៅឯណា៎អស់ទៅណាស់!

ក៖​ យើងអ្នកធ្វើតែគេដឹងតែដឹកចេញទៅរហូត

ខ៖​ ដឹកចេញដឹកទៅចិនទៅមិនដឹងជាទៅឯណាតេសព្រោះវាជំនួយកាំភ្លើងអាវុធខោអាវសម័យពុលពតនោះវាមានតែជំនួយមកពីចិននោះឯង

ក៖​ អូចា៎!

ខ៖​ ដល់ពេលធ្វើបានគេដឹងយកទៅអស់ទៅ

ក៖​ ចា៎គ្មានបានអី!

ខ៖​ ទៅក៏ប្រជាជនខ្មែរយើងនេះគ្នាអត់ឃ្លានមានស៊ីទៅក៏ស្គមស្គាំងសព្វបែប(សើច)

ក៖​ ចា៎អ្នកសម័យនុងរកធាត់មិនឃើញទេណោះអ៊ុំណោះ?

ខ៖​ នោះឯងអង្កាលនោះអត់មានអ្នកធាត់ទេប៉ិនតាហូបរបស់យើងធម្មជាតិអញ្ចេះឯងអត់ដូចសព្វថ្ងៃទេប៉ិនបើសិនវាដូចសព្វថ្ងៃមិនដឹងវាទៅជាឡាមិច

ក៖​ អូចា៎

ខ៖​ ព្រោះអត់មានជាត់គីមីសម័យនោះតាមដែលមនុស្សគេហូបប្រោនោះប្រោដែលគេអោយស៊ីថាយ៉ាប់ៗដូចថាជាងបាយជ្រូកទៅទៀតណា៎ស

ក៖​ ចា៎អ៊ុំតើដូចជាតើអ៊ុំចាំអំពីឆ្នាំដែលអ៊ុំកើតទេថាអ៊ុំកើតនៅឆ្នាំណាដែរ?

ខ៖​ មិនដឹងជាឆ្នាំប៉ុន្មានទេវ៉ៃទាល់តែឆែកសំបុត្រកំណើតបញ្ជីកំណើតអ្ហោះបានឃើញមានខ្ញុំមិនសូវចាំដែលនិង!

ក៖​ អូឆ្នាំខ្មែរក៏ភ្លេចដែរណោះអ៊ុំណោះដូចថាជូតឆ្លូវខាលអីអញ្ចឹងអ្ហាស?

ខ៖​ អេបើជូតឆ្លូវខាលអ៊ុយខ្ញុំដឹងដល់អាខែគេរាប់ពីកើតពីឆ្នាំហុកសិបប៉ុន្មានៗអញ្ចឹងភ្លេចហើយណាស់

ក៖​ អញ្ចឹងបើឆ្នាំខ្មែរអ៊ុំកើតឆ្នាំអីដែរ?

ខ៖​ ខ្ញុំកើតឆ្នាំជូត​

ក៖​ អូអ៊ុំឆ្នាំជូត

ខ៖​ កើតឆ្នាំជូតខែមាឃថ្ងៃសៅរ៍

ក៖​ អូចា៎ជូតនិងកណ្តុរអ្ហោះអ៊ុំ?

ខ៖​ ជូតនិងណ្តុរយើងនេះណាស់

ក៖​ គេថាអ្នកកើតឆ្នាំជូតបើមនុស្សប្រុសរវាសរវ៉ៃធ្វើកិច្ចការអឺ​ណាស់អ៊ុំ!

ខ៖​ គ្មានពេលសំរាកទេក្មួយតាំងពីក្មេងឡឹងតាំងពីអាយុដប់ពីរម៉ោចេះធ្វើរោងម៉ោរក៏ហូតមកដល់សព្វថ្ងៃនេះណា!

ក៖​ អូចា៎!

ខ៖​ ទៅវាទោះវាមិនសូវមានរោគាផងវាចេះតែ​ ស្រួលខ្លួនទៅណា។

ក​៖​ ចា៎អញ្ចឹងចេះតែបន្តធ្វើការងាររហូត?

ខ៖​ និងអ្ហើយធ្វើរហូតទៅ!

ក៖​ ចា៎ចុះទីកន្លែងវិញតើអ៊ុំប្រុសកើតនៅទីណាដែរអ៊ុំ?

ខ៖​ កើតនៅនិងភូមិកំណើតនៅនេះភូមិវាលយើងនេះឯង

ក​៖​ អ៎!

ខ៖​ កើតនៅនិងស្រុកនេះឯង!

ក​៖​ ភូមិវាល?

ខ៖​ នោះឯង! ភូមិវាលយើងនេះឯងណាស់ភូមិវាលឃុំច្រៀវនេះឯង

ក៖​ តែផ្ទះនេះតែម្តងឬក៏ផ្ទះផ្សេង?

ខ៖​ ទេនៅឯ​ណោះទេកាលពីដើមមិញនៅជាមួយម៉ែនៅឯថ្នល់លើឯណោះ

ក៖​ អ៎ចា៎!

ខ៖​ នៅខាងលិចផ្សារច្រៀវយើងនេះណាស់!

ក៖​ ជាប់ថ្នល់ដែរទេណោះអ៊ុំណោះ?

ខ៖​ និងហើយជាប់ថ្នល់ប៉ិនដល់មានគ្រួសារទៅពីពេលនោះធ្វើទាហ៊ានផងធ្វើសំណើរជនផងរួចមានគ្រួសារនៅឆ្នាំប៉ែតប្រាំប៉ែតប្រាំមួយមកក៏បានធ្វើផ្ទះនេះតាំងពីឆ្នាំនោះឯងម៉ោរហូតមកដល់សព្វថ្ងៃមិនទាន់បានផ្ទះថ្មីនិងគេនៅតែអាចាស់ដដែលនេះឯង(សើច)

ក៖​ អ៎ចា៎(សើច)ផ្ទះនេះហើយអ៊ុំដែលមានអនុស្សាវរីយ៍ច្រើនអ៊ុំធ្លាប់ធ្វើអីច្រើននៅទីនេះតែតើអ៊ុំមានបានស្ថាបនាមានសង់ឡើងបន្តិចបន្តួចខុសប្លែកពីមុនច្រើនដែរឬក៏យ៉ាងណា?

ខ៖​ នោះឯងខ្ញុំចេះតែកសាង

ក៖​ ធ្វើនេះធ្វើនោះ!

ខ៖​ អារឿងនិងយើងចេះតែរៀបចំបណ្តុះបណ្តាលខ្លួនយើងបន្តិចៗទៅហើយដំណាំដាំដុះអីអ៊ុយៗទៅចេះតែថែមសព្វតែមុខនោះឯងរកបានបន្តិចៗយើងចេះតែធ្វើចេះតែរកទៅ

ក៖​ ចា៎ឃើញថាផ្ទះអ៊ុំទោះកៀនៗរបងដើរចូលអីអ៊ុំដាំគ្មានអោយសល់ទេ(សើច)ដាំៗនេះដាំនោះជុំវិញ

ខ៖​ ហ៊ឺចេះតែដាំៗទៅហើយដាំជុំវិញរបងនោះការពារដីហុយផងអីផងហើយបើវាហុយយ៉ាងមិចៗក៏បានដីនោះទប់

ក៖​ ចា៎អ៎តែខ្ញុំមើលទៅអ៊ុំប្រុសដូចជាមនុស្សម្នាក់ដែលថាស្រលាញ់រុក្ខជាតិដើមឈើដូចថាាមនុស្សម្នាក់ដែលធម្មជាតិ​ណា៎អ៊ុំដែលជាមនុស្សដែលស្រលាញ់អ្វីដែលធម្មជាតិៗ

ខ៖​ និងហើយអារឿងធម្មជាតិនិងយើងចេះតែស្រលាញ់ដូចថាដើមឈើនៅនិងភូមិយើងវាមានច្រើនវាចេះតែមានត្រជាក់អញ្ចឹងអ្ហាសទឹកដីយើងវាត្រជាក់វាមានម្លប់មានអ៊ុយទៅវាមិនសូវហួតហែងហើយវាស្រលាញ់នោះស្រលាញ់តាពាសហើយដើរដាំនេះដាំនោះរហូតតែវាមិនចេះបានកើន(សើច)

ក៖​ ចុះជួនកាលដីយើងវាអត់ត្រូវនិងដើមដែលយើងដាំ

ខ៖​ នោះឯង

ក៖​ អញ្ចឹងអ៊ុំប្រុសប្រហែលជាមនុស្សម្នាក់ដែលព្យាយាមដែលតស៊ូខ្លាំងអ្ហាសអ៊ុំទើបយើងអាចឈរយ៉ាងរឹងមាំនៅក្នុងជីវិតមួយនិងនិងហើយចុះអ៊ុំប្រុសមានបងប្អូនបង្កើតប៉ុន្មាននាក់ដែរអ៊ុំ?

ខ៖​ បងប្អូនទាំងអស់គ្នាវាមានប្រាំបីនាក់

ក៖​ អ៎ចា៎

ខ៖​ និងហើយប្រាំបីនាក់ប៉ិនសព្វថ្ងៃនៅតែបួននាក់ទេ

ក៖​ អ៎ចា៎ហេតុអីទៅអ៊ុំ?

ខ៖​ ពីសម័យពុលពតនោះក៏បាត់អស់មួយចំនួនទៅហើយចូលស្រុកមកវិញក៏មានរោគាទៅក៏

ក៖​ ស្លាប់អស់មួយចំនួនទៀតដែរទៅ

ខ៖​ និងឯងស្លាប់មួយចំនួនទៀតទៅនៅសល់តែបួននាក់បងប្អូនប្រាំបីនាក់នៅតែបួននាក់ៗនៅស្រីបីប្រុសតែខ្ញុំមួយនេះឯង

ក៖​ អូចា៎តើអឺកអ្នកដែលបាត់ទៅនិងតើអ៊ុំគិតថាគាត់ស្លាប់ឬនៅដែរ?

ខ៖​ ហ៊ឺតែទៅហើយដឹងតែបាត់ហើយ

ក៖​ អញ្ចឹងអ្ហោះអ៊ុំជួនកាល

ខ៖​ រយ:ពេលឡឹង

ក៖​ ជួនកាលគាត់ជំលៀសៗទៅៗប្រទេសផ្សេងអីអញ្ចឹងអ្ហាសអ៊ុំទៅគាត់ក៏រួចជីវិតទៅយើងមិចដឹង!

ខ៖​ គាត់បាត់ទៅប្រទេសផ្សេងទេព្រោះឃើញថាគេដឹកគាត់ដាក់ឡានចងដាក់ឡានទៅហើយដែលរស់មិចទៀតសម័យនោះអោយតែឡើងឡានហើយដឹងតែចប់អ្ហើយ

ក៖​ ឡើងឡានចប់ម៉ងអ្ហោះអ៊ុំ?

ខ៖​ និងអ្ហើយអ្នកណាគេដឹងខ្លួនទាន់គេរត់បានមុនឆ្លងផុតទៅអានោះអត់អីទេបើថា

ក៖​ ឡើងឡានដឹងតែដឹកទៅស្លាប់ហើយ

ខ៖​ និងហើយតែឡើងឡានទៅដឹងតែចប់ហើយចូលអណ្តូងចូលក្រឡុកអស់ហើយ!

ក៖​ ចូលរណ្តៅអស់ហើយចា៎

ខ៖​ ពីសម័យនោះធ្លាប់ដែលលឺដេស?

ក៖​ ធ្លាប់ធ្លាប់​រៀនដែរអ៊ុំ!

ខ៖​ នោះឯង!

ក​៖​ ចុះដូចជាបងប្អូនអ៊ុំដែលនៅរស់នោះតើអ៊ុំអាចចាំពីឈ្មោះពួកគាត់អ្ហាសថាគាត់ថាកូនច្បងមានឈ្មោះអីហើយបន្ទាប់ទៀត?

ខ៖​ អឺយដែលមិនចាំអ្ហាសឈ្មោះនោះ

ក៖​ ចា៎អាចប្រាប់!

ខ៖​ បើនិយាយពីអ្នករស់នៅអ្ហេស

ក៖​ ចា៎អាចចែកចាយអ្នកដែលរស់នៅឈ្មោះអីខ្លះអញ្ចឹងអ្ហាស?

ខ៖​ មួយឈ្មោះនេកឈ្មោះស័នយាយស័ន

ក៖​ យាយស័នឈ្មោះស័ន?

ខ៖​ ឈ្មោះស័ន!

ក៖​ អូចា៎!

ខ៖​ ប៉ិនសំរាប់តែគ្នាឯងអញ្ចេះគេហៅតែយាយស័នៗទៅ(សើច)

ក៖​ (សើច)យាយស័នគាត់អាយុប្រហែលជាប៉ុន្មានហើយអ៊ុំ?

ខ៖​ អាយុហុកសិបហើយមិនដឹងជាហុកសិបប៉ុន្មានទេខ្ទង់ហុកសិបឡើងនិងឯង

ក៖​ អ៎ចា៎​តើគាត់រស់នៅម្តុំនេះដែរ?

ខ៖​ ទេនៅនេះតើអូនេះទៅបាត់ហើយយាយអង្គុយតានៅនេះមិញនិងឯង

ក៖​ អ៎ចា៎អញ្ចឹងគាត់ឧស្សាហ៍មកអើតអ៊ុំដែរផ្ទះនៅជិតខាងគ្នាដែរ?

ខ៖​ នោះឯងអូសនៅឯបៀតសាលារៀនយើងឯណោះអ្ហោះ

ក៖​ អូចា៎គាត់ជិះមកលេងអ៊ុំម៉ាភ្លែតៗមកអើតអ៊ុំម៉ាភ្លែតៗ

ខ៖​ នោះឯងមកលេងឯណេះទៅ។

ក៖​ បងប្អូនអត់អោយដាច់ខ្សែរយ:ទេ​ហើយចុះបងប្អូនបន្ទាប់ទៀតមានឈ្មោះអីដែរអ៊ុំ?

ខ៖​ ឈ្មោះយាយហ័នឈ្មោះហ័នហើយបន្ទាប់មកទៀតនោះឈ្មោះកែវ

ក៖​ កែវ?

ខ៖​ និងហើយបានមកដល់ពូឯណេះ

ក៖​ អូចា៎​ ស័ន​ ហ័ន​ កែវ​ ហើយបានពូ

ខ៖​ និងហើយ!

ក៖​ អញ្ចឹងអ៊ុំកូន​ពៅគេអ្ហោះ?

ខ៖​ ទេ! កូនបន្ទាប់នេកបន្ទាប់ពីមីពៅម៉ោចាំមើលបីនាក់បន្ទាប់ម៉ោប្អូនមានពីរ

ក៖​ អ៎ចា៎អញ្ចឹងអ៊ុំកូនទីបី

ខ៖​ និងឯង!

ក​៖​ អ៎ចា៎ចុះអ្នកដែលស្លាប់ទៅអ៊ុំមានចាំឈ្មោះពួកគេឬក៏ស្គាល់ឈ្មោះពួកគាត់អត់?

ខ៖​ ទេដែលមិនចាំ!

ក៖​ អ៎ខ្លាចអ៊ុំកាលនោះតូចពេកនៅពេលនិងអ្ហាស!

ខ៖​ និងអ្ហើយ!

ក៖​ ញ្ចឹងគាត់ឈ្មអខ្លះទៅអ្នកស្លាប់ហើយនិងអ្នកបាត់ខ្លួនអ្ហាស?

ខ៖​ មួយឈ្មោះស្លាប់នោះមួយស្រីៗមួយឈ្មោះឈឿន

ក៖​ អូចា៎!

ខ៖​ និងអ្ហើយប្រុសមួយទៀតនោះឈ្មោះសាន់​ ប្រុសមួយទៀតនោះឈ្មោះឈន់

ក៖​ ឈ្មោះឈន់?

ខ៖​ និងអ្ហើយពេនមួយទៀតឈ្មោះពេនមួយទៀត

ក៖​ ចា៎ស! បើគាត់ឈឺគាត់ឈឺស្លាប់ដោយសារអីគេដែលអ៊ុំ?

ខ៖​ ទេ! គាត់ឈឺនិងរឿងឈឺនិងមិនថាវាឈឺអ៊ុយសម័យនោះសម័យក្រពេទ្យនោះ។

ក៖​ ចា៎សម៉្យាងថ្នាំអីក៏អត់សូវសំបូរ។

ខ៖​ និងហើយចូលម៉ោសម័យដែលយើងជិតសិបប្រាំបួនជំលៀសចូលម៉ោស្រុកយើងវិញទៅមានជំងឺរោគាក្នុងខ្លួនទៅក៏ក្រពេត្យទៅក៏ពូព្យាបាលមិនត្រូវទៅក៏ស្លាប់ទៅ!

ក៖​ អ៎ចា៎!

ខ៖​ និងឯង!

ក៖​ អាណិតពួកគាត់ដែរបើពួកគាត់នៅមិនដឹងថាអ៊ូអរយ៉ាងណាទេណោះអ៊ុំណោះ?

ខ៖​ នោះឯងទៅក៏ចែកឋានអស់បួនទៅហើយ!

ក៖​ បើអ៊ុំសរុបបងប្អូនទាំងអស់ស្រីប៉ុ​ន្មានប្រុសប៉ុន្មានទៅអ៊ុំ? ទាំងអ្នកនៅរស់ទាំងអ្នកដែលបានស្លាប់?

ខ៖​ ប្រុសបួ​នស្រីបួន!

ក៖​ អ៊ូយស្មើច្រេញម៉ង!

ខ៖​ នោះឯង!

ក៖​ អ៊ុំស្រីពូកែមែនអ៊ុំ(សើច)។

ខ៖​ និងអ្ហើយដល់នេះទៅស្រីនៅបីស្លាប់តែមួយទេបើប្រុសស្លាប់ដល់ទៅបីនាក់ឯណោះ!

ក៖​ អូចា៎! ចុះអ៊ុំប្រុសអាចចាំអំពីថាតើសាច់រឿងដែលទាក់ទងនិងពួកគាត់ដែលអ៊ុំប្រុសចងចាំដែលថាមុនដែលពួកគាត់ចែកឋានទៅឬក៏មុននិងពួកគាត់ស្លាប់ឬក៏មុននិងចាស់រៀងៗខ្លួនកាលពី​នៅក្មេងអីមានធ្លាប់ធ្វើអីខ្លះជាមួយគ្នាដែលអ៊ុំ?

ខ៖​ អីពួកញ៉ុមកាលពីនៅក្មេងយើងពីដើមម៉ោពួកបងៗគេធ្វើស្រែធ្វើចំការយើងខាងក្រោមនេះឯងណាស់!

ក៖​ អូចា៎

ខ៖​ និងអ្ហើយបងៗទៅធ្វើស្រែទៅយើងនេះនៅទូចជាងគេប៉ិនណាគេអោយឃ្វាលឬមើលក្របីទៅបន្ទាប់មកគេអោយមើលប្អូនៗទៀតទៅហើយបើបងៗគេធំគេទៅច្រូតសម័យនោះគេមិនមែនសម័យគេច្រូតម៉ាស៉ីនឯណាគេដៃទេខ្លះក៏ទៅភ្ជួរខ្លះក៏ទៅច្រូតទៅបងៗអាណាទូចៗគេអោយមើលប្អូនឃ្វាលក្របីអ៊ែបភូមិឯណេះទៅ!

ក៖​ (សើច)តែបងប្អូនអ៊ុំអត់ដែលឈ្លោះប្រកែកគ្នាអីទាស់ទែងណាអីអ៊ុំ?

ខ៖​ ទេមិនដែលមានឈ្លោះផងតូចតែល្ញៗ។

ក៖​ (សើច)ដឹងតែថាព្រលឹមឡើងការងាររៀងៗខ្លួន។

ខ៖​ ចែកគ្នាទៅក៏ទៅឡើងល្ញទៅ។

ក៖​ មិនសូវមានទំនាស់ដូចសម័យឥលូវទេណេះអ៊ុំណេះបងប្អូនឈ្លោះគ្នា?

ខ៖​ និងអ្ហើយពីសម័យនោះក៏មិនចេះឈ្លោះគ្នាទេ។

ក៖​ ពួកគាត់ស្រលាញ់សាម្មគ្គីគ្នាអញ្ចឹងទៅ។

ខ៖​ សម័យពីដើមចាស់ៗគេថាក្មេងពីដើមមិនលឺចាស់ៗថាទេអ្ហាស់ចាស់ថាក្មេងពីដើមល្ងង់មែនប៉ិនតាឃើញចាស់ៗចេះដើរឱនដើរលំទោនក្មេងសព្វថ្ងៃសម័យនេះគេរៀនចេះដឹងមែនប៉ិនតែថាស្រួលមិនស្រួលជិះម៉ូតូគៀរមនុស្សចាស់ចូលព្រៃនោះ(សើច)វាឆាបបង្ហុយយើងទៀត។

ក៖​ (សើច)ចា៎!

ខ៖​ អញ្ចឹងមានថាវាខុសគ្នាអញ្ចឹងឯងហើយពីដើមមិញក្មេងមិនសូវបានរៀនសូត្រទេកាលនិងត្រូវទៅវត្តអីរៀនសូត្រប៉ិនតាចេះគោរពចាស់ចេះស្រលាញ់ចាស់ស្រលាញ់ហើយដឹងខុសដឹងត្រូវប៉ិនតែថាអារឿងវប្បធម៌គ្នាខ្សោយ

ក៖​ ចា៎ទៅជាអញ្ចេះវិញ

ខ៖​ អញ្ចឹងបានថាគំនិតដែលគេយល់ដឹងគេគោរពចាស់គោរពអីដើរឱនដើរលំទោនដើរស្លៀកពាក់អីអោយសមរម្យ។

ក៖​ ដូចថាម្តាយឪពុកគាត់អីទូន្មានអញ្ចឹងគាត់ចាំស្តាប់តែដល់ពេល

ខ៖​ និងហើយមិនសូវពិបាកដូចសព្វថ្ងៃទេលឺតែចេញដើរទៅក្រៅនោះយើងព្រួយបារម្មយ៍ក្លាយទៅវ៉ៃតប់គ្នា(សើច)ដល់ចំនេញលុយចំនេញចូលកន្លែងប៉ុស្តិ៍នោះ(សើច)គេអ្នកដោះស្រាយ។

ក៖​ (សើច)ចុះដូចជាម្តាយរបស់អ៊ុំប្រុសវិញមានឈ្មោះអ្វីដែរ?

ខ៖​ គាត់ឈ្មោះយាយ​ ផិម!

ក៖​ យាយផិម?

ខ៖​ និងអ្ហើយ។

ក៖​ អូចា៎គាត់បានចែកឋានហើយឬក៏គាត់នៅទេ?

ខ៖​ ទេចែកឋានអឺនែកយូរហើយប្រហែលចូលជិតបួនដប់ឆ្នាំទៅហើយ។

ក៖​ អ៎ចា៎តែផុតឆ្នាំជិតសិបប្រាំបួនហើយតើអីអ៊ុំ?

ខ៖​ បាទឆ្លងផុតឡើងចូលដល់ភូមិហើយឪពុកម្តាយចូលដល់ភូមិអស់ហើយប៉ិនតែថាគាត់ចែកឋានទាំងអស់ហើយ។

ក៖​ ស្លាប់តែកូនហើយចុះម្តាយរបស់អ៊ុំប្រុសស្លាប់នៅអាយុប៉ុន្មានដែរអ៊ុំប្រុស?

ខ៖​ ម៉ែខ្ញុំនោះចិតសិបប៉ុនមានតេសប្រហែលក្បែរប៉ែតហើយ។

ក៖​ អ៊ូចា៎អញ្ចឹងពេលគាត់ស្លាប់គាត់ស្លាប់ដោយសារជំងឺណោះអ៊ុំណោះ?

ខ៖​ ជំងឺៗដូចថាគាត់ចាស់ជោរាផងទៅគាត់ដើរទៅក៏ដួលទៅដូចថាវាលើសឈាមល្មិចទៅគាត់លែងដឹងខ្លួនទៅរយ:ពេលដឹងទៅពេទ្យដល់ភ្នំពេញនោះម៉ោវិញឯណោះវាមិនកើតទៅដឹងមកវិញទៅក៏គាត់ស្លាប់ទៅ។

ក៖​ អ៎ចា៎ចុះឪពុករបស់អ៊ុំប្រុសវិញតើគាត់មានឈ្មោះអីគេដែលអ៊ុំ?

ខ៖​ ឈ្មោះ​ ជិក​ នេះឯង។

ក៖​ ឈ្មោះជិក?

ខ៖​ នោះឯងត្រកូល

ក៖​ អញ្ចឹងគាត់ចែកឋានប្រហែលជាអាយុប៉ុន្មានដែរអ៊ុំ?

ខ៖​ ឪពុកខ្ញុំម៉ាជួរចិតដែរពេលគាត់ចែកឋាន។

ក៖​ តើឪពុកអ៊ុំប្រុសគាត់ជាអ្នកចែកឋានមុនឬក៏ម្តាយអ៊ុំជាអ្នកចែកឋានមុន?

ខ៖​ ឪពុកចែកឋានមុន។

ក៖​ ឪពុកចែកឋានមុន?

ខ៖​ និងឯង។

ក៖​ អូចា៎តែម្តាយអ៊ុំគាត់បាននៅមើលថែកូនបានមួយរយ:ទៀត

ខ៖​ និងអ្ហើយ

ក៖​ ល្អមែនទែនចុះអ៊ុំមានចាំបានទេថាតើឪពុកម្តាយអ៊ុំធ្លាប់ប្រៀនប្រដៅកូនចៅថាយ៉ាងមិចខ្លះអីអញ្ចឹងអ្ហាសតាមដែលអ៊ុំចាអ្ហាស?

ខ៖​ គាត់ចេះតែអប់រំយើងគាត់មនុស្សចាស់គាត់កើតមុនយើងគាត់មានបទពិសោធន៍មុនគាត់ចេះតែអប់រំយើងទៅណាស់គាត់ធ្លាប់ថាធ្វើរកមើលដូចគាត់ថាក្រវាយ៉ាប់ណាស់កូនតែយើងក្រវាខ្សោយហើយគេមើលងាយបានធ្វើមិចប្រឹងប្រែងក្រោកឈរអោយរឹងចេះតែមានការតស៊ូធ្វើរកមិនមែនដូចក្មេងសព្វថ្ងៃទេបានយ៉ាប់ក្មេងពីដើមតែលោកទុងស្គរម៉ោងបួនដូចលោកចូលវិហារអញ្ចឹងអ្ហាសគេក្រោកទៅភ្ជួរទៅរាស់ដល់ស្រែប្រាំងស្រែក្រោមអស់ទៅហើយឯក្មេងសព្វថ្ងៃម៉ោងប្រាំបីម៉ោងប្រាំបួនវាមិនទាន់ចេញផងឯងក្រោកធ្វើការឡើងហត់ហើយវាមិនទាន់ក្រោក(សើច)អញ្ចឹងបានថាតែស្រួលវាអញ្ចេះណាស់មុនមិញក្រោកទៅដើរទៅដល់ស្រែក្រោមនោះរាប់រយរាប់គីឡូទៅមិនទាន់ភ្លឺផង។

ក៖​ ចា៎ចុះម្តាយរបស់អ៊ុំប្រុសគាត់មានអត្តចរិកបែបណាដែរដូចថាគាត់ជាមនុស្ស្រីដែលកាចឬស្លូតឬក៏អីអញ្ចឹងអ្ហាស?

ខ៖​ ទេម៉ែខ្ញុំគាត់មិនសូវជាកាចទេគាត់មិនដែលចេះវ៉ៃកូនទេលោកពុកក៏ដោយគាត់មិនដែលចេះវ៉ៃកូនទេព្រោះកូនធ្វើមិនដែលអោយគាត់ពិបាកវ៉ៃទេ។

ក៖​ ដូចថាកូនៗគាត់ម៉ោដោយក្រឡងធម៌អឺណោះអ៊ុំ។

ខ៖​ និងអ្ហើយគាត់មិនដែលចេះវ៉ៃមិនដែលចេះជេរវោកវាកទេ!

ក៖​ អូចា៎ម៉្យាងដែរ

ខ៖​ ខ្ញុំតាំងពីតូចល់ប៉ិនណេះមិនដែរទាន់ត្រូវរំពាត់នែកម៉ែនិងឪអ្ហាសបើបងៗពួកគាត់អាចមានវ៉ៃខ្លះឯងនេះវាលេងវក់ទៅគេវ៉ៃដែញអោយស៊ីបាយបើម៉ែឪមិនដែររកនឹកថាវ៉ៃកូនមួយរំពាត់ផងគាត់មិនដែលកាចម៉ោវ៉ៃផង។

ក៖​ ចា៎បើកូនៗគាត់ចេះដឹងអស់ហើយនិងមិនបានអោយគាត់ហត់មាត់ទេ។

ខ៖​ នោះឯង!

ក៖​ ម្តាយឪពុករបស់អ៊ុំគាត់ប្រកបរបរអីគេដែរកាលគាត់នៅរស់អ្ហាសអ៊ុំ?

ខ៖​ ទេគាត់ទៅធ្វើស្រែធ្វើអ៊ុយដូចតែកូនសារក្រោយនេះឯងព្រោះអីគាត់អ្នកស្រែអញ្ចឹងទៅគាត់ក៏ធ្វើតែស្រែធ្វើតែចំការយើងនេះឯង។

ក៖​ អ៎ចា៎ស

ខ៖​ ដាំដំណាំរួមផ្សំទៅ។

ក៖​ អ៎អញ្ចឹងគាត់អ្នកពីដើមអឺយម៉ោជាអ្នកធ្វើស្រែចំការទៅហើយ។

ខ៖​ នោះឯងធ្វើតែស្រែធ្វើចំការចិញ្ចឹមក្របីគោនិងដាំដំណាំគាត់មិនបានដែរធ្វើមុខជំនួញជួញប្រែស្តុយគេផ្លូវល្បឹសទេតែនៅលំបាកតែវាលស្រែនេះឯង។

ក៖​ ចា៎អញ្ចឹងបានអ៊ុំដូចថាតមកពីឪពុកម្តាយយើងស្រលាញ់វាលស្រែស្រលាញ់ការងារដែលយើងធ្លាប់ធ្វើ។

ខ៖​ យើងទម្លប់បានអត់ពីគាត់ដឹកនាំធ្វើម៉ោក៏ចេះតែធ្វើទៅយើងអាជីវកម្មយើងត្រូវតែដាំដំណាំឬក៏ធ្វើស្រែប៉ិនណោះឯងបើទៅ្វធ្វើក៏យើមិនធ្លាប់ជំនួញអីនៅខាងលើនិងគេក៏យើងវាមិនធ្លាប់។

ក៖​ ចា៎ចុះឪពុកម្តាយអ៊ុំអត់ធ្លាប់ប្រាប់អ៊ុំអំពីកាលគាត់នៅក្មេងគាត់ធ្លាប់ជួបរឿងអីខ្លះប្រាប់មកកាន់អ៊ុំធ្លាប់និទានប្រាប់អ៊ុំទេ?

ខ៖​ ទេដូចអត់ដែលបានប្រាប់ផងព្រោះគាត់

ក៖​ អ៎ចា៎ព្រោះគាត់លែងតែរវល់រៀងៗខ្លួនដល់ហើយមិនសូវមានពេលទំនេរ

ខ៖​ នោះឯងដល់ពេលខ្ញុំធំម៉ោក៏គាត់មិនបានប្រាប់អំពីប្រវត្តិគាត់មិចៗព្រោះឯងកាលនោះឯងនៅទូចដែរមិនបានចងចាំប៉ិននៅធ្លាប់បែកគ្នានោះកាលពីសម័យសង្គ្រាមលន់នល់នោះក្មួយៗមិនដែរកើតទាន់ទេមិនដែរដឹងទេយ៉ាងអាសម័យគេថាសង្គ្រាមលន់នល់នោះមានទាហ៊ានព្រៃម៉ាខាងទាហ៊ានខ្មែរយើងទាហ៊ានលន់នល់ម្ខាងក៏បែកបាក់គ្នាម៉ាសារនោះទៅគាត់នោះក៏គេជំលៀសចេញទៅនៅដល់ឯស្រុកស្វាយលើស្វាយអីឯនោះបងប្អូនទៅណោះមួយចំនួនទៅអ៊ុំឯណេះក៏នៅឯណេះមួយជចំនួនទៅបែកបាក់គ្នាទំរាំតាគេវ៉ៃដាច់ពីសម័យលន់នល់ម៉ោចាញ់ទៅក៏គេជំលៀសចេញទៅៗក៏បានជួបជុំគ្នាវិញតែដល់តាគេថាយើងពួកមូលដ្ផានចាស់ពួកមូលដ្ផានថ្មីទៅគេមិនអោយនៅជុំគ្នាទេគេបំបែកទាល់តែសម័យចិតសិបប្រាំបួនដាច់ទៅបានចូលម៉ោស្រុកទៅក៏បានរួមរស់ជុំគ្នាទៅវិញទៅក៏

ក៖​ (សើច)បែកជួបៗណោះអ៊ុំ?

ខ៖​ និងហើយដល់ម៉ោជួបជុំគ្នាទៅក៏ប្រកបធ្វើរកទៅធ្វើអាជីវកម្មចិញ្ចឹមគ្រួសារទៅកាលណោះមិនទាន់មាននរណាមានគ្រួសារទាន់មានណាបានបែកអ្ហាសនៅជុំគ្នានោះចេះតែធ្វើរកទៅខ្លះក៏ធ្វើស្រែទៅខ្លះក៏ធ្វើអីផ្សេងៗតាពាសទៅណា៎។

ក៖​ ចា៎ចុះអ៊ុំប្រុសដូចជាមានចិញ្ចឹមសត្វអីផ្សេងៗទៀតទេដូចថាចិញ្ចឹមគោក្របីឬក៏មាន់អីអញ្ចឹងអ្ហាសសព្វថ្ងៃអឺណាស់អ៊ុំ?

ខ៖​ អ៎សព្វថ្ងៃមានតើមានក្របីមានគោតើ។

ក៖​ អ៎អ៊ុំចិញ្ចឹមក្របីប៉ុន្មានក្បាលដែរអ៊ុំ?

ខ៖​ ក្របីនោះវាលក់អស់មួយចំនួនហើយនៅក្របីជាងដប់ទេ។

ក​៖​ ចុះគោវិញអ៊ុំ?

ខ៖​ អ៎គោនៅបួនកូនគោនៅបួនប៉ិនវាមិនទាន់បានដើរទៅឆ្ងាយនៅតែនេះឯង។

ក៖​ អ៎ចា៎មាន់ច្រើនក្បាលដែលណោះអ៊ុំណោះ?

ខ៖​ មាន់មានមាន់បីបួនទេទានោះប្រហែលជាបួនដប់ទេនេះពួកក្មេងៗគេចិញ្ចឹម។

ក៖​ អ៎ចា៎មានដីអញ្ចឹងចេះតែចិញ្ចឹមទៅណោះអ៊ុំ?

ខ៖​ ចិញ្ចឹមតែវាមិនទាន់កើតចិញ្ចឹមទៅដំណាំនេះវាអត់បានហ៊ុមធ្វើទ្រុងធ្វើអីហ៊ុមទៅមិនហ៊ានចិញ្ចឹមច្រើនទេចិញ្ចឹមតែមួយពីរ។

ក៖​ ចង់ចិញ្ចឹមទាល់តែហ៊ុមរបងសិនអ្ហោះអ៊ុំ?

ខ៖​ ខំនោះវាទៅកាយបន្លែបង្ការគេនោះ។

ក៖​ (សើច)ចា៎យើងដាំគាត់កាយឥលូវហើយ

ខ៖​ អញ្ចឹងបានមិនទាន់បានចិញ្ចឹមតែមួយពីទៅនៅតែនេះឯង។

ក៖​ អញ្ចឹងបើអ៊ុំមានគម្រោងចិញ្ចឹមមាន់ច្រើនជាងនិងទាល់តែអ៊ុំហ៊ុមមែនអ្ហេសអ៊ុំហ៊ុមបន្លែបង្ការយើង។

ខ៖​ អានិងទាល់តែយើងមានកន្លែងមានទ្រុងវាបើយើងចិញ្ចឹមអត់មានអីការពារវាម៉ោរុកនន្ទ្រានកន្លែងឥវ៉ាន់គេវាចឹកកកាយពួកនេះនោះ

ក៖​ អញ្ចឹងអ៊ុំបានធ្វើស្រែចំការដែរណោះអ៊ុំណោះ?

ខ៖​ ធ្វើ! ធ្វើស្រែក៏ធ្វើ

ក៖​ ស្រែរបស់អ៊ុំនៅម្តុំណាដែរអ៊ុំ?

ខ៖​ នេះទៅខាងក្រោមៗនេះឯង

ក៖​ អ៎ចា៎យើងចង់ទៅធ្វើស្រែដើរទៅធ្វើអញ្ចឹងទៅ?

ខ៖​ និងឯងទៅធ្វើក្រោមនេះឯង

ក៖​ អ៎ចា៎សអ៊ុំអញ្ចឹងក្រៅពីផ្ទីហើយនិងអ៊ឺគេហៅម្រះព្រៅ?

ខ៖​ បាអានិងគេហៅម្រះព្រៅ!

ក៖​ ចា៎មានដាំអីផ្សេងពីនិងអីទៀតទេអ៊ុំដែរថាបានដាំមុននិងឬក៏ពីមុនៗដែលអ៊ុំដាំ?

ខ៖​ ពីមុននោះខ្ញុំដាំច្រើនមុខណាស់ខ្ញុំដាំ

ក៖​ ច្រើនអ្ហាសណោះអ៊ុំ?

ខ៖​ មានផ្ទីមានម្រះព្រៅមានជីមាននែកត្រកួនទៅអាដើមភ្លៅកង្កែបវាចេះតែទៅសព្វតែមុខនោះឯងដាំនោះ។

ក៖​ ចា៎អញ្ចឹងតើអ៊ុំធ្វើជីបែបណាដែរតើអ៊ុំអាចចែកចាយមកកាន់កូនសិស្សដូចថាកូនចៅជំនាន់ក្រោយថាអ៊ុំធ្វើជីបែបណាដើម្បីអោយអឺជីសំរាប់ដាក់អឺបន្លែទាំងអស់និងអ្ហាសអឺណាស់អ៊ុំ?

ខ៖​ អ៎អារឿងធ្វើជីនោះមិនដែលទាន់បានធ្វើទេទិញតែគេ។

ក៖​ អ៊ុំទិញអីគេខ្លះដាក់អ៊ុំ?

ខ៖​ យើងទិញគេនោះទិញតែជីអាចន៍ទានេះឯង។

ក៖​ អ៎ចា៎គេហៅជីអាចន៍ទានិងម៉ងអ្ហោះអ៊ុំ?

ខ៖​ ជីអាចន៍ទាអាទាពងយើងនិងអាទាពងនេះណាស់ទៅយើងទិញគេម៉ាគោយន្តម៉ាទន្លេថននេះដប់ម៉ឺន។

ក៖​ អានិងយើងទៅទិញកន្លែងគេចិញ្ចឹមទាឬក៏?

ក៖​ ទិញកន្លែងចិញ្ចឹមទាកាប់ជញ្ជូនច្លួនឯងដាក់ម៉ាទៅណាស់ទៅកាប់ហើយដំវ៉ៃវាអោយផង់ទៅម៉ោយើងកើបយកម៉ោទៅម៉ាដឹកទៅៗក៏ដប់ម៉ឺនទៅ។

ក៖​ អ៎និងដាក់បានប៉ុន្មានខែដែរអ៊ុំ?

ខ៖​ ទេដាក់បានយូរគ្រាន់ដែរណាស់

ក៖​ ដប់ម៉ឺន

ខ៖​ នោះហើយទៅតាពេលដំណាំយើងរៀងខ្សោយយើងស្បះៗថែមទៅទៅយើងស្រោចអាជីអ៊ីរ៉េយើងនេះរួមជួយខ្លះ។

ក៖​ ជីអ៊ីរ៉េណោះអ៊ុំណោះ?

ខ៖​ អឺអាជីយើងអ៊ីរ៉េដែល

ក៖​ អានិងជីគេធមមជាតិឬក៏ជីគេគីមីដែរ?

ខ៖​ ទេអានិងមិនមែនធម្មជាតិទេប៉ិនបើអាជីដាក់ការ៉ុងនោះ

ក៖​ តែក៏វាមិនប៉ះពាល់សុខភាពខ្លាំងដែរ?

ខ៖​ អានោះវានែកវាដូចតែយើងស្រោចជំនួយវាណាស់អោយវាត្រជាក់គល់ឆាប់ស្ទុះដើមនោះឯងបើអាីអាចន៍ទាជីអាចន៍គោយើងនេះអានោះវាល្អបានយូរដែរប៉ិនតែវាអត់សូវស្ទុះ

ក៖​ វាអត់សូវស្ទុះទេ

ខ៖​ នោះឯង

ក៖​ ដាក់ជីអ៊ីរ៉េដើម្បីអោយវាស្ទុះគល់

ខ៖​ និងអ្ហើយអ៊ីរ៉េយើងគ្រាន់តែដាក់លាយជាមួយទឹកយើងរ៉ែកស្រោចវាទេដងដាក់មួយក្តាប់ៗទៅដងទឹកម៉ាឡាំងម៉ោរួចទៅស្រោចវាទៅ

ក៖​ អ៎ចា៎

ខ៖​ ដើម្បជំនួយអោយវាស្ទុះ

ក៖​ ចា៎អញ្ចឹងអ៊ុំគិតថាចង់ដាំតែជីនិងហើយនិងផ្ទីនិងទេឬក៏អ៊ុំគិតចង់ប្តូរអីដាំអីផ្សេងដែរគម្រោងរបស់អ៊ុំអឺណា៎?

ខ៖​ ទេញ៉ុមអត់ទាន់នែកថាទេគឺវាមិនទាន់មានការដកស្រង់ពិសោធន៍មិនទាន់ឃើញមានស្ដុយដែលថាមានអត្ថប្រយោជន៍អោយខ្លាំងជាងនេះប៉ុន្តែដល់ពេលយូរៗទៅដូចជាមានតែម្រះព្រៅទេដែលវាធន់បានយូរព្រោះម្រះព្រៅយើងដាំម្តងអញ្ចេះទៅយើងកាត់ៗរួចទៅយើងដាក់ជីយើតស្បះជីទៅយើងស្រោចជីអ៊ីរ៉េទៅវាធាត់ធំលាស់ត្រួយម៉ោទៀតទៅយើងកាត់ទៀតកាត់ៗទាល់តែវាចាស់ដើមរាប់ខែនោះបានយើងដកចោលយើងធ្វើដីដាំថ្មី

ក៖​ អ៎ចា៎មានន័យថាយើងដូចថាដាំតែម្តងទេតែយើងប្រមូលផលបានច្រើនដងណាស់

ខ៖​ និងហើយយើងដាំតែម្តងតែយើងកាត់បានរាប់ខែនេះពួកអានេះៗកាត់រចម្សិលបន្តិចស្រោចដាក់ទឹកឯណេះឯណោះទៅលាស់ម៉ោទៀតកាត់ទៀតកាត់យកមកចងទៀតទៅអានេះឃើញផ្កានេះរវល់តែច្រូតស្រូវច្រូតអីទៅមិនបានកាត់ទៅក៏វាចេញផ្កាម៉ោទៅពេលកាត់ម៉ោយើងក្តិចផ្កាវាចោលទៅយើងយកតែស្លឹកវានិងៗមែកវាដែលមានស្លឹកនិង។

ក៖​ លក់ចំនេញដែលអ៊ុំ?

ខ៖​ ទេតាលើខ្លួនឯងយើងអត់បានលើក​ពីគេទេអានេះតែកូនេវាអ្នកទៅអីយកទៅលក់ឯផ្សារសាម្មគ្គីនេះយកទៅក៏មូយគេអ្នកលើកយកទៅអស់ទៅ

ក៖​ អ៎ស្រួលដែរ

ខ៖​ ម៉ោវិញទៅយើងនឿយតែកាត់ហើយនិងចងតែដឹកទៅវាឆាប់បានម៉ោវិញតែដល់គេលើកយកអស់និងគេយកទៅទៀតទៅគេយកទៅចែកចាយលក់

ក៖​ តៗទៀត

ខ៖​ នោះឯងគេមានបននៅលក់ថ្ងៃលក់អីទៀត

ក៖​ អ៎ចា៎អញ្ចឹងអ៊ុំអាចចាំទាក់ទងទៅនិងយាយតាវិញម្តងថាអ៊ុំអាចដឹងថាយាយតាខាងម្តាយគាត់មានឈ្មោះអីខ្លះទេ?

ដូចថាម្តាយឪពុក

ខ៖​ យាយៗតទៅទៀតអ្ហាស

ក៖​ ចា៎ម្តាយឪពុករបស់ម្តាយអ៊ុំអឺណាស៎?

ខ៖​ អ៎បើខាងឪពុកនោះលោកពុកគាត់នោះឈ្មោះតា​ ដួង​

ក៖​ តាដួង?

ខ៖​ ម្តាយគាត់លោកយាយសេកឈ្មោះយាយសេក

ក៖​ យាយសេកតាដួង?

ខ៖​ និងអ្ហើយ។

ក៖​ និងខាងម្តាយឬក៏ខាងឪពុកដែរ?

ខ៖​ ខាងលោក​ពុក

ក៖​ ចុះខាងម្តាយវិញអ៊ុំស្គាល់ទេ?

ខ៖​ ខាងម្តាយឈ្មោះន

ណឺយ

ក៖​ ណឺយអ៎

ខ៖​ ឈ្មោះណឺយដល់លោកុកនោះដូចជាភ្លេចហើយដូចជាអត់ចាំទេធ្លាប់លឺតា​ណឺយលឺតាគេហៅណឺយផិនៗទៅក៏គេដាក់ត្រកូលទេណឺយផិនប្រុសទេយ៉ាង

ក៖​ ចា៎

ខ៖​ ណឺយផិនហើយម្តាយវិញឈ្មោះស្អីតាណាទេ

ក៖​ ឈ្មោះអីតាណាទេ? អ៊ុំចង់ភ្លេចបាត់ហើយណោះអ៊ុំណោះ?

ខ៖​ ចង់ភ្លេចហើយយូរពេក

ក៖​ យូរចា៎តែអ៊ុំចេះចាំឪពុកម្តាយរបស់ឪពុករបស់អ៊ុំច្បាស់

ខ៖​ និងហើយ

ក៖​ ចា៎យាយសេកតាដួង

ខ៖​ យាយសេកតាដួងគេហៅគាត់ដួងជិកមិញដួងជិកនោះតានោះម៉ោលោកពុកក៏ដួងជិកដល់ពេលនេះទៅគេដាក់ដួងជន់ដល់ពេលម៉ោសម័យក្រោយម៉ោគេដាក់ធ្វើអាសំបុត្រកំើតធ្វើអាស្តុយៗនោះគេដាក់ជិក​ ជន់​ ម្តង

ក៖​ ចា៎អ៊ុំចុះអ៊ុំមានដឹងរឿងអីខ្លះៗទាក់ទងនិងយាយតារបស់អ៊ុំដែលថាឪពុកម្តាយអ៊ុំធ្លាប់ប្រាប់ដូចថាយាយកូនឯងតាកូនឯងមិចៗអញ្ចឹងអឺណា៎?

ខ៖​ អូអា៎រយ:ពេលនោះដូចតាមិនដែលបានចងចាំទេមិនដែល​បានគាត់និយាយប្រាប់ពីសម័យមុននិងជីតានិងមិចអ៊ុយមិចហើយក៏មិនដែលបាននិទានរឿងអោយស្តាប់(សើច)។

ក៖​ ចា៎អញ្ចឹងអត់សូវដឹងណោះអ៊ុំណោះ?

ខ៖​ និងហើយ!

ក៖​ ចុះអ៊ុំដូចជាមានបងប្អូនបងប្អូនឬក៏សាច់ញាត្តិណាដែលរស់នៅក្រៅប្រទេសទេ?

ខ៖​ អត់ដែលមាននិងគេសោះនិយាយរឿងទៅក្រៅប្រទេសវាអត់និងអ្ហាសអញ្ចឹងបានវាមិនចេះមានជំនួយនិងគេវាអត់ចេះតែក្រតស៊ូដោយកំលាំងនេះឯង(សើច)

ក៖​ (សើច)ចា៎ដោយសារតែចិតសិបប្រាំបួនបែកទៅនិងអ្នកខ្លះគេក៏ទៅស្រុកគេអញ្ចឹងអ្ហាសអ៊ុំ។

ខ៖​ អង្កាលពីចិតសិបប្រាំបួនខ្លះក៏គេរំដោះខ្លួនបានទៅស្រុកក្រៅទៅឯងពីនោះទៅៗមួយនិងគេដែលប៉ិនតែទៅនោះទៅកូននេះឯងវាទៅរៀនគេចាប់ចងយកទៅរៀនសូត្រោះតែទៅគឺទៅរហូត(សើច)

ក៖​ ស្លាប់បាត់!

ខ៖​ រៀនអាដិញមិនទាន់ចបថ្នាក់មកវិញផង(សើច)!

ក៖​ ចា៎អ៊ុំគេបោកប្រាស់យើងអឺណោះអ៊ុំណោះគេថាគេនាំយើងទៅរៀន។

ខ៖​ សម័យនោះបើគេថាគេថាគេស្នើរទៅរៀនអោយរៀបអីវ៉ាន់ទៅរៀនហើយតែទៅរៀនហើយដឹងតែចប់ហើយសម័យនោះអ្ហោះសម័យនោះ។

ក៖​ ទៅរៀនដឹងតែចប់

ខ៖​ លឺថាតែទៅរៀនហើយដឹងតែនិងចប់ហើយៗក៏គ្រឹបៗទៅក៏ដាក់ក្របធាងដូងដឹកយកទៅបាត់

ក៖​ អូយអាណិតពួកគាត់មែនទែន

ខ៖​ តែយើងធ្លាប់ដឹងតាសទោះយើងកើតមិទាន់មែនយើងរៀនគង់តែដឹងពីប្រវត្តិដឹងពីប្រវត្តិសម័យប៉ុលពតថាវាយ៉ាងមិចប្រាំបីឆ្នាំប្រាំបីខែនោះវាធ្វើទារុណទាកម្មអ្នកស្រុកយ៉ាងមិចស្លាប់រាប់លាន។

ក៖​ ច៎លឺថាដូចថាធ្វើទារុណកម្មណោះអ៊ុំ?

ខ៖​ និងឯង!

ក៖​ មានគុកទួលស្លែងយើងនៅភ្នំពេញសព្វថ្ងៃនិង។

ខ៖​ ប៉ិនរៀននិងបានឃើញដេសដែលៗពីប្រវត្តិនោះ?

ក៖​ អ្នកខ្លះក៏គេអាចមើលឃើញវីឌេអូចាស់ៗដែលគេថតសារឡើងវិញអោយគេអោយកូនចៅជំនាន់ក្រោយដឹងអ៊ឺណាស់អ៊ុំ។ ចា៎ហើយទាក់ទងៅនិងអាពាហ៍ពិពាហ៍របស់អ៊ុំប្រុសវិញម្តងតើដូចជាភរិយារបស់អ៊ុំគាត់មានឈ្មោះអ្វីដែរ?

ខ៖​ បាឈ្មោះ​ ប៉ុន

ក៖​ ឈ្មោះ​ ប៉ុន?

ខ៖​ នោះឯងឈ្មោះទូច​ ប៉ុន

ក៖​ ចុះតើគាត់អាយុប៉ុន្មានហើយអ៊ុំ?

ខ៖​ អាយុនោះដូចចូលហាសិបដែរណាសប្រហែលហាស្តួចស្តើងទេ

ក៖​ អ៎ចា៎គាត់ប្អូនអ៊ុំប្រាំពីរប្រាំបីឆ្នាំណោះអ៊ុំណោះ?

ខ៖​ គាត់ប្អូនប្រហែលជាប្រាំឬប្រាំមួយឆ្នាំទេ

ក៖​ ប្រាំឬប្រាំមួយឆ្នាំអញ្ចឹងគាត់ប្រហែលជាហាសិបស្តើងហាសិបបីអីនិងចា៎អញ្ចឹងដូចជាតើអ៊ុំប្រុសនិងគាត់បានរៀបអាពាហ៍ពិពាហ៍និងគាត់នៅក្នុងឆ្នាំណាដែរអ៊ុំចាំទេ?

ខ៖​ ហ៊ឺយតាំងពសម័យនោះសម័យឆ្នាំមួយពាន់ប្រាំបួនរយប៉ែតសិបប្រាំឬប៉ែតសិបប្រាំមួយនេះឯង

ក៖​ អូចា៎មួយពាន់ប្រាំបួនរយប៉ែតសិបប្រាំឬប៉ែតសិបប្រាំមួយពេលនិងអ៊ុំមានអាយុប៉ុន្មានដែរអ៊ុំ?

ខ៖​ កាលណោះម្ភៃហើយប៉ុន្តែមិនដឹងថា វាម្ភៃប៉ុន្មាន។

ក៖​ ប្រហែលម្ភៃស្តើងទេអ៊ុំ?

ខ៖​ និងហើយម្ភៃស្តើងប្រហែលម្ភៃពីរម្ភៃបីនេះឯង។

ក៖​ ពេលនិងអ៊ុំជួបភរិយាអ៊ុំនៅភូមិនេះផ្ទាល់ឬក៏នៅទីណាដែរអ៊ុំ?

ខ៖​ អ៊ឺគាត់នៅភូមិផ្សេងគ្នាទេគាត់នៅភូមិតាចេកៗប៉ុន្តែនៅឃុំជាមួយគ្នា

ក៖​ អ៎ចា៎អញ្ចឹងអ៊ុំជួបគាត់ពេលនុងគាត់កំពុងធ្វើអីដែរឬក៏គាត់កំពុងដាំដំណាំ?

ខ៖​ ទេគាត់ជាអ្នកស្រែអ្នកចំការដូចតែយើងអ្នកដាំអ្នកចំការដូចតែគ្នានេះឯងបានជាវាបានស្គាល់គ្នានោះ(សើច)។

ក៖​ ជួនកាលអ៊ុំទៅលេងផ្ទះគេហើយឃញគេដឹងអ៊ុំ?

ខ៖​ ឃើញនោះឯងបានៗម៉ោទាក់ទងគ្នានេះឯង(សើច)។

ក៖​ អីយ៉ា(សើច)អញ្ចឹងអ៊ុំស្រលាញ់គ្នាដោយចិត្តនិងចិត្តណោះអ៊ុំណោះមិនមែនឪពុកម្តាយអ្នកផ្សំផ្គុំទេ?

ខ៖​ នេះចិត្តនិងចិត្តទេ។

ក​៖ ចា៎តែពេលនិងអ៊ុំមានបានរៀបអាពាហ៍ពិពាហ៍ត្រឹមត្រូវតាមប្រពៃណីអស់ហើយ?

ខ៖​ កាលនិងខ្ញុំបានរៀបការដែរ។

ក៖​ ចា៎រៀបការបែបសម័យពីដើមណោះអ៊ុំ?

ខ៖​ បារៀបការសម័យពីដើមកាលនោះតាំងពីសម័យស្រាសមេះមិនមែនស្រាកំប៉ុងទេណា៎(សើច)

ក៖​ ចា៎(សើច)ចុះអ៊ុំពេលនិងមានបានផ្តល់ដូចជាគេហៅថាថ្លៃជំនូនអ្ហា៎សពេលនិងប្រហែលជាប៉ុន្មានដែរអ៊ុំ?

ខ៖​ អេកាលណេះវាមិនដឹងជាប៉ុន្មានទេកាលនុងនៅសម័យចាយលុយខ្មែរវាថោកដែរនិងអត់ទេថ្លៃដែរកាលនោះប៉ុន្មានរយតេសកាលណេះ

ក៖​ អញ្ចឹងដូចជាតែយ៉ាងណាក៏អ៊ុំបានរៀបចំតាមប្រពៃណីអោយចាស់ទុំដឹងលឺអស់ហើយ។

ខ៖​ និយាយរឿងសម័យពីដើមមិញដល់ពេលជិតការយើងចិញ្ចឹមជ្រូកចិញ្ចឹមមាន់អីខ្លួនឯងណាស់និងហើយចាស់ទុំមិនសូវសំបូរបែបដូចសព្វថ្ងៃនេះទេតែស្រាសនេះឯងផឹកចាស់ៗផឹកតែស្រាសក្រាលកន្ទេលកាលនិងមិនទាន់មានតុអីទេក្រាលកន្ទេលដាក់ក្នុងរោងនោះអ្ហាសកាលសម័យនោះការធ្វើរោងទៅយើងក្រាលកន្ទេលក្នុងរោងទៅ។

ក៖​ ចា៎អញ្ចឹងអ៊ុំបានរៀនដែរទេដូចថារៀនបានត្រឹមកម្រិតថ្នាក់ទីប៉ុន្មានដែរអញ្ចឹងអ្ហាស?

ខ៖​ អូអ៊ុំរៀនកាលសម័យនោះប្រហែលជាបានត្រឹមពីបីថ្នាក់ទេ។

ក៖​ អញ្ចឹងប្រហែលជាថ្នាក់ទីដប់ហើយណោះអ៊ុំណោះ?

ខ៖​ និងហើយ

ក៖​ ថ្នាក់ទីដប់សម័យពីដើមណោះអ៊ុំណោះ?

ខ៖​ នោះឯងដប់សម័យពីដើមគេរាប់ពីថ្នាក់ទីដប់ពីម៉ោថា្នក់ទីដប់មួយថ្នាក់ទីដប់

ក៖​ អញ្ចឹងប្រហែលខ្ទង់ប៉ិននិងតែពេលនិងរៀនចូលពាក្យខ្លះៗហើយណោះអ៊ុំណោះ?

ខ៖​ ពេលនិងវាចូលពាក្យខ្លះដែលយើងអាចបានដឹងខ្លះប៉ុន្តែដល់ពេលនោះពីសម័យនោះយើងរៀនបានតិចអញ្ចោះហើយដល់ពេលជំលៀសទៅទៀតទៅៗក៏យើងមិនដែលបានបន្តបានសិក្សាធ្វើអ៊ុយៗទៅឥលូវបានយើងមើលដូចថាវាមិនស្ទាត់ណាស់!

ក៖​ ភ្លេចអស់ហើយ!

ខ៖​ នោះឯង!

ក៖​ កាលអ៊ុំនៅរៀនអ៊ុំរៀននៅសាលាណាដែរតើអ៊ុំចាំទេ?

ខ៖​ រៀននៅសាលាជ្រៀវនោះឯង។

ក៖​ គេដាក់ឈកមោះសាលាជ្រៀវអញ្ចឹងឯងបឋមសិក្សាជ្រៀវ?

ខ៖​ សាលាជ្រៀវនេះឯងកាលនោះសាលាជ្រៀវមានតែបីថ្នាក់ប៉ិនណោះឯងរៀនមិនទាន់អស់នេះផងបានកើតសង្គ្រាមទៅក៏ខ្ចាត់ខ្ចាយបែកសាលាបែកអីអស់ទៅណាស់ជំលៀសចេញទីក្រៅអស់ទៅៗមិនដែលមានសាលារៀនទេរៀនកាត់តែទន្ទានខែតយកមកធ្វើជីទៅក៏សិស្សសាលាកាលសម័យនោះគេមានគ្រូគេនាំទៅកាត់ទន្ទានខែតទៅនាំគ្នាកាប់ចិញ្ចាំទៅ។

ក៖​ ចា៎អ៊ុំអញ្ចឹងអ៊ុំកាលអ៊ុំនៅរៀនអ៊ុំមានមិត្តភ័ក្រ្តជិតស្និតទេ?

ខ៖​ កាលនៅរៀនមិនទាន់មានមិត្តភ័ក្រ្តជិតស្និតអីទេចុះយើងកាលនុងនៅទូចនោះតែម៉ាៗគ្នានោះឯង

ក៖​ អ៎ចា៎រាប់អានធម្មតាៗណោះអ៊ុំណោះ?

ខ៖​ រាប់អានធម្មតាទៅស្គាល់គ្នាក៏ស្គាល់ទៅ!

ក៖​ អញ្ចឹងអ៊ុំបាត់បង់ដូចថាភ្លេចអស់ហើយមកដល់ឥលូវអ៊ុំភ្លេចពួកគាត់អស់ហើយមើលទៅ?

ខ៖​ អូភ្លេចអស់ហើយបើអ្នកនៅជិតក្នុងភូមិជាមួយគ្នាឥលូវគ្រាន់មាននៅចាំស្គាល់ខ្លះហើយខ្លះក៏ស្លាប់ទៅហើយខ្លះក៏នៅទៅ!

ក៖​ ចា៎អញ្ចឹងកាលអ៊ុំនៅរៀនអ៊ុំរៀនពូកែទេ?

ខ៖​ ទេម៉ាល្មមៗទេមិនបានទៅពូកែអីទេម៉ាល្មមៗ!

ក៖​ តែដោយសារការតស៊ូរបស់អ៊ុំតើអ៊ុំគិតថាជីវិតរបស់អ៊ុំមានការផ្លាស់ប្តូរហើយឬនៅដូចថាពីមុនអ៊ុំមានទុក្ខលំបាកច្រើនតែឥលូវអ៊ុំធូរស្រាលហើយអញ្ចឹងអ្ហាស?

ខ៖​ អូសនិយាយតែពីសម័យយើងថាចាប់ផ្តើមដាក់ម្តាយគ្នារកស៊ីកាលនោះលំបាកមែននោះឯងមានតែចានឆ្នាំងម៉ាសំរាប់មនុស្សពីរនាក់ទេដល់ពេលសព្វថ្ងៃយើងឃើញថាដូចជាធូរច្រើនជាងមុនតិចវាធូរធារវាមានដូចថាវាមាន

ក៖​ អ៊ុំអាចមានកន្លែងដើម្បីស្នាក់នៅ

ខ៖​ កន្លែងស្នាក់នៅក៏មាន

ក៖​ អ្វីដើម្បីដូចថាមធ្យោបាយដើម្បីជិះទៅនេះទៅណោះក៏មាន

ខ៖​ និងហើយ

ក៖​ អ៊ុំមានសត្វចិញ្ចឹមហើយអ៊ុំក៏មានមុខរបរផ្ទាល់ខ្លួនទៀត

ខ៖​ និងហើយយើងមានកន្លែងនៅក៏បានកន្លែងសំរាប់សំរាកដេកពួនអីក៏មាន

ក៖​ ចា៎

ខ៖​ បើគិតមកពីដើមវារៀងធូរមួយកម្រិតនៅតែធ្វើអាជីវកម្មដាំដុះអីតែនិង

ក៖​ ចុះមុខម្ហូបអ៊ុំចូលចិត្តមុខម្ហូបអីគេដែរអ៊ុំដូចថាអ៊ុំចូលចិត្តសម្លរអីមួយអញ្ចឹងអ្ហាសដែលជាចំណូលចិត្តរបស់អ៊ុំអញ្ចឹងអ្ហាស?

ខ៖​ រឿងចំណូលចិត្តនោះមិនដឹងជាចំណូលចិត្តអ៊ុយទេតែវាស្រេចតែចុងភៅគេធ្វើបានអីក៏ឆ្ងាញ់នោះទៅណា(សើច)

ក៖​ ដោយសារអ៊ុំពិបាកច្រើនពេកទៅដល់ហើយទៅមិនដឹងថារើសម្ហូបបាន

ខ៖​ ខ្ញុំគ្មានម្ហូបណាដែលចូលចិត្តទេអោយតែគេធ្វើអីបានក៏ដឹងតែឆ្ងាញ់តាមតែគេទៅចុះយើងវាធ្លាប់ខ្សត់ទៅហើយមិនដឹងទៅកម្មង់ឯណាទេរកអីបានក៏ហូបទៅ

ក៖​ ចា៎អ៊ុំចុះចម្រៀងវិញតើអ៊ុំចូលចិត្តស្តាប់ទេសព្វថ្ងៃថាដូចជាចម្រៀង?

ខ៖​ បើនិយាយរឿងចម្រៀងខ្ញុំចូលចិត្តស្តាប់ដែរតែវាមានពេលវេលាណាបានសំរាកទៅយើងស្តាប់បានតាក់តិចទៅហើយបើស្តាប់មានតែបទពីដើមទេដែលវាចូលចិត្តនោះណាស់បើមិនសារ៉ាត់សាមុទអីទៅមានអនុស្សាវរីយ៍ច្រៀងទៅស្តាប់បានគេច្រៀងគេមានរៀបរាប់ប្រវត្តិសាស្រ្ត

ក៖​ ចា៎ពេលយើងស្តាប់យើងអាចដឹងពីទីតាំងប្រវត្តិសាស្រ្តផ្សេងៗ

ខ៖​ និងហើយបើស្តាប់សារ៉ាត់វិញស្តាប់បានអាពីជីវភាពដែលគាត់ឆ្លងកាត់តស៊ូ

ក៖​ ចា៎ម៉្យាងដែលអ៊ុំចុះអ៊ុំដូចថាចេះច្រៀងចេះរាំអីទេអ៊ុំ?

ខ៖​ អូកាលពីនៅក្មេងវ័យមិញមិនល្ងង់ទេអារឿងរាំរឿងច្រៀងនោះ

ក៖​ អីយ៉ាស់អ៊ុំ(សើច)

ខ៖​ ដល់ម៉ោឥលូវខ្មាស់ក្មេងមិនដឹងទៅបានរាំនៅឯណាទៀតអើយ(សើច)

ក៖​ (សើច)ទុកអោយកូនៗវិញម្តង

ខ៖​ ទុកអោយក្មេងៗទៅអង្គុយមើលពួកវាទៅពីដើមមិញមិនដែលរួចភ្លេងណាទេបើវក់រាំ(សើច)ហើយកាលសម័យនោះស្រួលផងអត់ដែលចេះវ៉ៃតប់គ្នាទេរាំៗទាល់តែផ្កាយឈប់រះនោះប៉ុន្តែអាធំគេលេងសំរាប់លក់ផ្កាអាណាសោ(ហត់)ក៏អង្គុយទៅអាណាអត់សោក៏រាំទៀតទៅគេមានប្រាក់(លុយ)ទិញសំបុត្រថែមទៀតហើយអារាំពីដើមនិងសុទ្ធតែមេឃក្រហមបើល្ខោនក៏ដោយអីក៏ដោយទាល់តែថ្ងៃរះឡើងក្រហមបើសព្វថ្ងៃគេរាំត្រឹមតែម៉ោងដប់ពីរអីគេបិទកម្មពិធីអស់ហើយ

ក៖​ អ៎ចា៎ដោយសារគាត់ខ្លាចមានបញ្ហាអញ្ចឹង

ខ៖​ ហើយដល់ល្ខោនអីគេមានតភាគគេពីដើមមិញអស់សាច់រឿងសុទ្ធតែថ្ងៃរះទាល់តែមេឃក្រហមប្រែមើលទៅក៏ភ្លឺអស់ក៏បំបែកគ្នាទៅខ្លះក៏ទៅស្រែខ្លះទៅស្រែទៅស្រែធ្វើការផងដេកផងទៅធ្វើការដល់ម៉ោងតែសំរាកដាក់ខ្លួនសំរាកទៅក៏ដេកលក់អស់។

ក៖​ ចា៎អ៊ុំអញ្ចឹងតើអ៊ុំដូចជាអ៊ុំចេះសាងសង់ផ្ទះដែលទេអ៊ុំដូចថាចេះជំនាញសាងសង់ផ្ទះអ្ហាសមានចេះទេ?

ខ៖​ អើខ្ញុំនោះអត់ទេតែសំរាប់តែធ្វើកូនជាងអ៊ុយអីនិងគេចេះតែធ្វើទៅអោយតែមានមេជាងគេគូសវាសអោយទៅយើងចេះតែធ្វើទៅណាស់

ក៖​ អ៎ចា៎!

ខ៖​ ដូចថាគេគូរម៉ោគេដាក់តាណា(កន្លែងណា)យើងដាក់អាអីយើងដាប់យើងចាំងអញ្ចឹងទៅ

ក៖​ អ៊ុំចេះតិចតួចនិងអាចជួយជាងបាន

ខ៖​ និងអ្ហើយជួយបានជួយដូចនិងកម្មករជាងណា៎តាជាងគេគូសវាសបានហើយដឹងតែអាដឹងតែកាត់ដឹងតែដាប់ទៅ

ក៖​ ចា៎តែអញ្ចឹងអ៊ុំអត់មានចេះជំនាញអីក្រៅពីនិងទៀតទេណោះអ៊ុំណោះដូចថាធ្វើផ្តៅធ្វើកន្ទេលធ្វើអន្រឹងអីអ្ហាស?

ខ៖​ អូយអត់ដែលចេះទេខាងណោះខាងកន្ទេលអីនោះចេះតែទិញគេ(សើច)ដល់ធ្វើខ្លួនឯងអត់ចេះៗតែទិញគេ(សើច)

ក៖​ (សើច)ចា៎អញ្ចឹងតើអ៊ុំធ្លាប់មានក្តីស្រមៃចង់ធ្វើជាគ្រូពេទ្យគ្រូបង្រៀនអីធ្លាប់មានទេអ៊ុំ?

ខ៖​ មីនាងមើលទៅវាចង់និងវាចេះតែចង់ហើយប៉ុន្តែសមត្ថភាពវាទៅមិនរួចវារត់បានត្រឹមតែម៉ាបង្កបង្កើតផលធ្វើស្រែដើម្បីបណ្តុះបណ្តាលក្មេងកូនយើងនេះអោយវាចេះអោយវារៀនអោយវាចេះអោយវាដឹងទៅព្រោះយើងគឺយើងយល់ឃើញថាយើងវាល្ងង់ទៅហើយទៅក៏ចេះតែប្តូរកម្លាំងធ្វើរកយកថវិការនោះដើម្បីជួយទៅកូននោះអោយវារៀនអោយចេះដឹងក្រែងលចាស់បន្តិចទៅវាចេះដឹងទៅវាអាចយិតយ៉ូងយើងបានវិញ

ក៖(សើច)ចា៎អ៊ុំអញ្ចឹងដូចជាតើអ៊ុំមានពាក្យពេចន៍អីផ្តែផ្តាំទៅកូនចៅជំនាន់ក្រោយអឺណាស់អ៊ុំដែលថាគាត់កំពង់តែសិក្សាណាស់អ៊ុំដើម្បីទូន្មានពួកគាត់អោយគាត់ខំប្រឹងរៀនអីអញ្ចឹងអឺណាស់អ៊ុំ?

ខ៖​ អញ្ចុះឯងផ្តាំប្រាប់ថាពួកឯងអាញវាល្ងង់ហើយប៉ុន្តែពួកឯងសារក្រោយខំរៀនណាស់សព្វថ្ងៃគេរកអ្នកចេះណា៎បើសម័យទាហ៊ានគេរកអ្នកក្លាហានដល់សព្វថ្ងៃនេះគេរកអ្នកចេះប្រឹងរៀនប្រឹងសូត្រណាស់តែមានចំណេះគ្មានចោលណាលួចបានទេខំធ្វើខំរកទៅព្រោះប្រាក់ម៉ែឪខំគឺដើម្បីពួកឯងនោះឯងទុកអោយរៀនណា៎ម៉ែឪហាលថ្ងៃហាលភ្លៀងមិចធ្វើមិចអោយតែបានថវិការយកទៅជួយអោយរៀនចេះដឹងដើម្បីជួយអោយវាបានធូរស្រាលកំលាំងព្រោះយើងចាស់មុនយើងដឹងថាឆ្លងកាត់នោះវាលំបាកហើយព្រោះយើងល្ងង់បើគេអ្នកចេះនោះគេគ្រាន់តែសញ្ញេបន្តិចលុយគេមានលុយគេមានការងារធ្វើទៅគេធូរទៅគេធ្វើការងារនិងម្លប់ទៅហើយសំរាប់អ្នកល្ងង់ដឹងតែហាលថ្ងៃអ្ហើយហែកហែង

ក៖​ ចា៎ប្រើកំលាំងច្រើន

ខ៖​ នោះហើយប្រើកំលាំងព្រោះអ្នកចេះគេប្រើគំនិតបើសំរាប់អ្នកមិនចេះអ្នកល្ងង់ដឹងតែប្រើកំលាំងយកទៅទប់ៗបានតែពេលយើងនៅក្មេងដែលមានកំលាំងខ្លាំងទេណា៎ចំមើលតែដល់ចាស់តិចទៅវាឈឺចង្កេះឈឺខ្នងទៅទទ្រេតទទ្រោតទៅៗមិនរួចទៅក៏ដោះស្រាយការងារអ៊ុយក៏មិនចេញទៅក៏ធ្លាក់ខ្លួនកាន់តែដាបទៅទៀតទៅ

ក៖​ ចា៎អ៊ុំហើយពួកយើអរគុណច្រើនដែលអ៊ុំបានចំណាយពេលវេលាមួយដើម្បីយើងអាចដឹងអំពីខ្សែជីវិតរបស់អ៊ុំថាអ៊ុំធ្លាប់ឆ្លងកាត់នូវរឿងរ៉ាវអីខ្លះក៏ដូចជាសាច់សាលលោហិតញាតិសន្តានរបស់អ៊ុំមានអ្នកណាគេខ្លះហើយដូចជាពាក្យពេចន៍ផ្តែផ្តាំប្រដែលប្រដៅហើយក៏ដូចជាបទពិសោធន៍ល្អៗដែលអ៊ុំបានចែកចាយទៅកូនចៅជំនាន់ក្រោយអឺណាស់អ៊ុំហើយពួកយើងមាននូវពាក្យពេចន៍ជូនពរអ៊ុំទៅវិញខ្លះដែលថាដោយសារអ៊ុំបានចំណាយពេលដ៏មានតម្លៃរបស់អ៊ុំគឺពួកយើងសូមជូនពរអោយអ៊ុំមានសុខភាពល្អទាំងអ៊ុំប្រុសអ៊ុំស្រីហើយក៏ដូចជាកូនៗរបស់អ៊ុំបើសិនជាគាត់កំពុងធ្វើការសូមអោយដូចជាការងាររបស់គាត់រលូនហើយអ្នកកន្លែងធ្វើការដូចថាចុះសំរុងគ្នាធ្វើការងារដោយក្តីស្រលាញ់និងពួកគាត់ធ្វើការងារបានយូរដោយគ្មានបញ្ហាអីហើយបើសិនជាចៅដែលកំពង់រៀនដូចជាជូនពរអោយគាត់មានប្រាជ្ញាដើម្បីគាត់រៀនបានខ្ពង់ខ្ពស់ដូចជាអ៊ុំបានចែកចាយដោយសារចំណេះដឹងវាសំខាន់ណោះអ៊ុំហើយបើសិនជាអឺហើយក៏សូមជូនពរអោយអ៊ុំមានសុភមង្គលក្នុងគ្រួសាររបស់អ៊ុំផងដែរហើយពួកយើងមានតែប៉ិននិងតែពួកយើងសុំការអនុញ្ញាតពីអ៊ុំម្តងទៀតដើម្បីយើងអាចដាក់សំលេងរបស់អ៊ុំនិងចូលទៅក្នុងគេហទំព័ររបស់ពួកយើងនិងរូបថតរបស់អ៊ុំផងដែរដើម្បីអោយកូនចៅជំនាន់ក្រោយដឹងថាអឺលោកពូម្នាក់នេះគាត់បានចែកចាយនូវបទពិសោធន៍ល្អៗរបស់គាត់អញ្ចឹងទៅ

ខ៖​ និងហើយ!

ក៖​ តើអ៊ុំយល់ព្រមដើម្បីពួកយើងអាចដាក់នៅក្នុងគេហទំព័ររបស់ពួកយើង?

ខ៖​ ទេចុះមានទៅស្អីអត់បញ្ហាអ៊ុយដាក់មិចក៏ដាក់ទៅអោយតែថាវា

ក៖​ ដាក់មិចក៏ដាក់ទៅអោយតែកូនចៅជំនាន់ក្រោយគេបានដឹងលឺអញ្ចឹងអឺណោះអ៊ុំ?

ខ៖​ និងហើយដូចថាគេចង់មកសួរមកនាំមកសំភាសន៍យើងគេចង់បានតាំងពីរូបថតតាំពីសំលេងដើម្បីគេយកទៅផ្សព្វផ្សាយដល់ក្មេងៗសាលក្រោយដែលគ្នាវាមិនទាន់ស្គាល់អាបទពិសោធន៍កាលមុនកាលចាស់ៗទៅនោះ

ក៖​ ចា៎ហើយល្អមែនទែនណោះអ៊ុំណោះ?

ខ៖​ និងអ្ហើយ!

ក៖​ ចា៎ហើយពួកយើងមានតែប៉ិននិងសូមគោរពជំរាបលាណា៎អ៊ុំប្រុស!

ខ៖​ ហើយបាទសុខសប្បាយអាយុវែងណា៎!

ក៖​ ចា៎

ខ៖​ មានបប្រាជ្ញាឆ្លាតវៃចេះតែកើនទៅមុខទៀត

ក៖​ ចា៎អ៊ុំ!